UBERA ARANZETA (EH Bildu, 2013-02-28):
Tira, ez dut lortu inor konbentzitzea.
Eta gainera batek baino gehiagok ez du oso ondo ulertu esan duguna edo ez du ondo ulertu nahi izan eta gainera distortsionatu egin nahi izan da guk esandakoa.
Eta ez hori bakarrik. Ikusita lortu den erdibidekoa, argi ikusten da gaia desbideratu nahi izan dela beste oinarri batzuetara, esaterako, beken asuntoa. Baina lasai egon, beken inguruan ere baditugu ekimenak, proposatuko ditugu eta eztabaidatuko dugu.
Hemen garbi dago bakoitzak dituen betaurrekoen arabera ikusten duela gizarteko errealitatea eta garbi dago hemen gaudenok ez dugula konpartitzen eta berdin ikusten gure errealitatea.
Eta gaur mahai gainean jarri dugun jantokien bestelako eredu horri aukera zabaltzeko horren inguruko eskaria egon badago. Manifestu bat dago 50 eragilek sinatuta. Beraz, errealitatea ezin da ezkutatu ez dakit nolako dialektika jokoen bidez. Eta ez hori bakarrik. Ikastetxeak ere, eragileetaz aparte, eskatzen ari dira eta prest daude finantziatzeko.
Ez dabiltza eskatzen krisia dagoela eta dirurik ez daukatela eta ez dakit nor bere gain hartzeko ardurarik. Ez, ez. Beraiek korrespontsabilitatea bilatzen dute eta dute helburu, hainbestetan etxe honetatik aldarrikatzen den korrespontsabilitatea zeren eta hemen bideratu nahi den gizarte eredua da, korrespontsabilitatea jakitea, gizarte guztian bakoitzak duen papera eta bakoitza arduradun izatea ba bere egunerokotasunean, bizitzan aurrera eramaten dituen kontuetan. Baina beno, tematiak gara eta legegintzaldi osoan zehar gai honekin jarraituko dugu lanean.
Gaurko ekimenarekin guk bat. Ikastetxeen autonomia indartu nahi izan dugu, hainbestetan aldarrikatzen den autonomia hori, eta gestio zuzena eta kalitatezkoa. Hezkuntza integrala zeren eta hemen bideragarritasun ekonomikoaren gainetik, bideragarritasun hori badirudi dena gutxi batzuen eskuetan etekin ekonomiko hori jartzea, horren gainetik pertsonak daude. Aberastasun hori, bideragarritasun hori pertsona guztien artean banatzea ekitatea lortzeko, aukera berdintasuna lortzeko. Hau da, baserritar txiki horiei, enpresa txiki horiei, dendari txiki horiei ere etekinak banatzeko.
Eta bultzatzen dugun zentralitatearekin guzti hori ekidin egiten da, ezabatu egiten da. Hori bai, gero kontzientzia oso garbi geratzen zaigu ETBn edo prentsan Tolosako Babarruna edo Label Okelaren inguruko publizitatea egiten dugunean. Baina hemen politika eraginkorrak behar ditugu egunerokotasunean eta hori da gaur bilatzen genuena: Atea irekitzea politika horiei.
Hau oso gauza serioa da, serioa eta garrantzitsua. Horregatik jantokien eredua, jatorduen eredua ezin da segurtasunera mugatu, ez; askoz ere zabalagoa da pertsonekin ari garelako jokoan, pertsonen heziketarekin. Eta hemen dago berriro ere eztabaida desbideratu egin da lehen esan dudan bezala.
Eta berresten naiz, gure helburua, gaurko ekimenarekin ez zen sistema aldatzea, nahiz eta guk sistema aldatuko genuke. Baina ez, bilatu duguna da atea irekitzea, aukera ematea eta Dekretuak zoritxarrez ez du aukera hori ematen. Baina bai, oso ondo geratzen zaigu duplizitatea, krisia, badirudi todo vale. Eta beno, krisiak ni te cuento. Krisiak balio du edozertarako.
Baina beno, gogoratuko ditugu hitz horiek legegintzaldian zehar hezkuntzan edo beste hainbat esparrutan, proiektu pilotoren bat norbaiti bururatzen baldin bazaio proposatzea. Orduan, ere mahai gainean jarriko ditugu publizitatea, krisia, bideragarritasun ekonomikoa.
Beraz, pena bat ez dugula lortu inor konbentzitzea.
...bidegarritasun ekonomikoa.
Beraz, pena bat ez dugula lortu inor konbentzitzea, guk gai honekin jarraituko dugu iruditzen zaigulako oso gai funtsezkoa, inportantea delako, bat, pertsonen heziketarako, bai, eta bestetik, gure gizartearen estrukturazio saretzen horretan eta benetan pertsona guztien ekidadea bilatzerako orduan eta aberastasun hori banatzerako orduan, eta ez soilik bakarrik enpresa batzuen eskuetan uzterako orduan.
Eskerrik asko.